CELEX: 52000PC0035
Language: fi
Date: 2000-01-31
Title: Ehdotus: neuvoston asetus kolmansista maista peräisin olevien maataloustuotteiden tuontiedellytyksistä Tsernobylin ydinvoimalaonnettomuuden jälkeen annetun asetuksen (ETY) N:o 737/90 muuttamisesta

Avis juridique important

|

52000PC0035

Ehdotus: neuvoston asetus kolmansista maista peräisin olevien maataloustuotteiden tuontiedellytyksistä Tsernobylin ydinvoimalaonnettomuuden jälkeen annetun asetuksen (ETY) N:o 737/90 muuttamisesta  /* KOM/2000/0035 lopull. - ACC 2000/0031 */  

Ehdotus: NEUVOSTON ASETUS kolmansista maista peräisin olevien maataloustuotteiden tuontiedellytyksistä Tqernobylin ydinvoimalaonnettomuuden jälkeen annetun asetuksen (ETY) N:o 737/90 muuttamisesta(komission esittämä)PERUSTELUTTämän ehdotuksen tavoitteena on pidentää kymmenellä vuodella järjestelmää, jolla valvotaan asetuksessa (ETY) N:o 737/90 säädettyjen maataloustuotteiden radioaktiivisuuden enimmäistasojen noudattamista. Kyseisessä asetuksessa otetaan huomioon Tqernobylin ydinvoimalaonnettomuudesta seuranneen tilanteen jatkuminen. Asetuksen voimassaoloaikaa pidennettiin myöhemmin asetuksella (EY) N:o 686/95 vuoden 2000 maaliskuuhun.Ehdotus on perusteltu, koska syyt, jotka johtivat asetuksen antamiseen ja sen voimassaoloajan pidentämiseen ovat yhä olemassa. Onnettomuuden pahiten koettelemista kolmansista maista peräisin olevien maataloustuotteiden radioaktiivinen saastuminen on edelleen suurempi kuin vuoden 1990 asetuksessa vahvistettu radioaktiivisuuden sallittu enimmäistaso. Nyt on lisäksi saatu tieteellistä näyttöä siitä, että useiden metsissä ja metsäalueilla elävistä lajeista peräisin olevien tuotteiden cesium-137-saastumisen kesto on olennaisesti yhteydessä kyseisen radionuklidin fysikaaliseen puoliintumisaikaan, joka on noin 30 vuotta. Tässä yhteydessä olisi kiinnitettävä huomiota siihen, että syksyllä 1998 ilmoitettiin toistuvasti tapauksista, joissa ei noudatettu neuvoston asetuksessa (ETY) N:o 737/90 säädettyjä radioaktiivisen saastumisen enimmäistasoja tiettyjen Euroopan unioniin tuontiin tarkoitettujen sienilajien osalta. Komissio reagoi tähän tilanteeseen antamalla asetuksen (EY) N:o 1661/99, jolla tarkistetaan asetusta (ETY) N:o 1983/88 ja otetaan käyttöön erityisehdot, joilla tiukennetaan viljelemättömien sienien tuonnin valvontaa tietyistä kolmansista maista. Asetuksen (ETY) N:o 737/90 7 artiklan mukaan perustettua tilapäiskomiteaa kuultiin asiasta sen kokouksessa 17. joulukuuta 1998. Myös Euroopan atomienergiayhteisön perustamissopimuksen 31 artiklassa tarkoitettua asiantuntijaryhmää kuultiin sen kokouksessa 7. kesäkuuta 1990 siitä, olisiko asetuksen (ETY) N:o 737/90 voimassaoloaikaa suotavaa pidentää. Molemmissa kokouksissa katsottiin voimassaoloajan pidentämisen olevan suotavaa. Tilapäiskomitea vahvisti tukensa tälle asialle 16. marraskuuta 1999 pitämässään kokouksessa.Lisäksi on syytä huomata, että neuvoston asetuksen (ETY) N:o 3954/87 mukaan jonkin tulevan ydinonnettomuuden tai säteilyhätätilan yhteydessä komission asetuksella voidaan ottaa käyttöön erilaisia, yleisempiä rajoituksia ja että näiden rajoitusten käyttöönotosta aiheutuu ristiriita niiden ja asetuksessa (ETY) N:o 737/90 säädettyjen välille. Tämän vuoksi on syytä vahvistaa säännös, että jälkimmäinen asetus kumoutuu automaattisesti siinä tapauksessa, että käytetään edellistä asetusta.Asetuksen (ETY) N:o 737/90 4 artiklassa tarkoitettujen tarkastusten toteuttamisesta erityisesti kuivattujen sienien tuonnin osalta saatu kokemus on osoittanut, että 3 artiklassa tarkoitetut sallitut enimmäistasot on yhtenäisyyden vuoksi laskettava kaikista tiivistetyistä tai kuivatuista tuotteista entistetyn kulutusvalmiin tuotteen perusteella eikä rajallisesta tuotevalikoimasta, kuten nykyään tehdään. Ehdotus: NEUVOSTON ASETUS kolmansista maista peräisin olevien maataloustuotteiden tuontiedellytyksistä Tqernobylin ydinvoimalaonnettomuuden jälkeen annetun asetuksen (ETY) N:o 737/90 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa:(1) Asetuksessa (ETY) N:o 737/90 [1], sellaisena kuin se on voimassaoloajaltaan pidennettynä asetuksella (EY) N:o 686/95 [2], vahvistetaan kolmansista maista peräisin olevien ja ihmisravinnoksi tarkoitettujen maataloustuotteiden tuontia varten radioaktiivisuuden enimmäistasot, joiden noudattamista jäsenvaltioiden on valvottava. Kyseistä asetusta sovelletaan ainoastaan 31 päivään maaliskuuta 2000.[1] EYVL L 82, 29.3.1990, s. 1.[2] EYVL L 71, 31.3.1995, s. 15. (2) Syyt, jotka johtivat asetuksen antamiseen ja sen voimassaoloajan pidentämiseen ovat yhä olemassa, koska onnettomuuden pahiten koettelemista kolmansista maista peräisin olevien maataloustuotteiden radioaktiivinen saastuminen on edelleen suurempi kuin kyseisessä asetuksessa vahvistettu enimmäistaso.(3) Komission asetuksessa (EY) N:o 1661/99 [3], jolla tarkistettiin komission asetusta (ETY) N:o 1983/88 [4], otetaan muun muassa käyttöön erityisehdot, joilla tiukennetaan viljelemättömien sienien tuonnin valvontaa tietyistä kolmansista maista.[3] EYVL L 197, 29.7.1999, s. 17.[4] EYVL L 174, 6.7.1988, s. 32.(4) Nyt on saatu tieteellistä näyttöä siitä, että useiden metsissä ja metsäalueilla elävistä lajeista peräisin olevien tuotteiden cesium-137-saastumisen kesto on olennaisesti yhteydessä kyseisen radionuklidin fysikaaliseen puoliintumisaikaan, joka on noin 30 vuotta.(5) Asetuksen (ETY) N:o 737/90 4 artiklassa tarkoitettujen tarkastusten toteuttamisesta erityisesti kuivattujen sienien tuonnin osalta saatu kokemus on osoittanut, että 3 artiklassa tarkoitetut sallitut enimmäistasot on yhtenäisyyden vuoksi laskettava kaikista tiivistetyistä tai kuivatuista tuotteista entistetyn kulutusvalmiin tuotteen perusteella.(6)  Neuvoston asetuksessa (Euratom) N:o 3954/87 [5] vahvistetaan elintarvikkeiden ja rehujen radioaktiivisen saastumisen sallitut enimmäistasot ydinonnettomuuden tai muun säteilyhätätilan jälkeen. Tällaisissa tilanteissa on varmistettava kaikkien toteutettavien toimenpiteiden yhdenmukaisuus.[5] EYVL L 371, 30.12.1987, s. 11, sellaisena kuin se on muutettuna asetuksella (Euratom) N:o 2218/89 (EYVL L 211, 27.7.1989, s. 1).(7) On suositeltavaa pidentää toisen kerran asetuksen (ETY) N:o 737/90, sellaisena kuin se on voimassaoloajaltaan ensimmäisen kerran pidennettynä asetuksella (ETY) N:o 686/95, voimassaoloaikaa.(8) Koska tämän asetuksen täytäntöönpanon edellyttämät toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY 2 artiklan [6] mukaisia laajakantoisia toimenpiteitä, niiden toteuttamiseksi on käytettävä päätöksen 5 artiklassa asetettua sääntelymenettelyä,[6] EYVL L 184, 17.7.1999, s. 23.ON ANTANUT TÄMÄN ASETUKSEN:1 artiklaKorvataan asetuksen (ETY) N:o 737/90 8 artiklan toinen kohta seuraavasti:"Sen voimassaolo päättyy1. 31 päivänä maaliskuuta 2010, jollei neuvosto ennen kyseistä päivämäärää toisin päätä, erityisesti jos 6 artiklassa tarkoitettu soveltamisalan ulkopuolelle jätettyjen tuotteiden luettelo kattaa kaikki ihmisravinnoksi soveltuvat tuotteet, joihin tätä asetusta sovelletaan,2. heti asetuksen (Euratom) N:o 3954/97 2 artiklan 1 kohdassa tarkoitetun komission asetuksen tullessa voimaan, jos tämä voimaantulo tapahtuu ennen 31 päivää maaliskuuta 2010."2 artiklaAsetuksen (ETY) N:o 737/90 3 artiklan ensimmäiseen luetelmakohtaan sovellettavaa alaviitettä 7 sovelletaan myös kyseisen artiklan toiseen luetelmakohtaan.3 artikla1. Komissiota avustaa asetuksen (ETY) N:o 737/90 7 artiklan mukaisesti perustettu tilapäiskomitea, joka koostuu jäsenvaltioiden edustajista ja jonka puheenjohtajana on komission edustaja.2. Viitattaessa tähän asetuksen kohtaan sovelletaan päätöksen 1999/468/EY 5 artiklassa asetettua sääntelymenettelyä päätöksen 7 artiklan 3 kohdan mukaisesti.3. Päätöksen 1999/468/EY 5 artiklan 6 kohdassa tarkoitettu määräaika on yksi kuukausi.4 artiklaTämä asetus tulee voimaan sinä päivänä, kun se julkaistaan Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä  Neuvoston puolesta Puheenjohtaja